Allen Ginsberg

Irwin Allen Ginsberg (* 3. jún 1926, Newark, New Jersey, USA – † 5. apríl 1997, New York, New York) bol americký básnik a jedna z hlavných osobností beatnickej generácie.

Život 
Je autorom sloganu hnutia hippies - „flower power“, bol veľkým odporcom vojny vo Vietname. V roku 1965 sa zúčastnil na mierovom pochode v Berkeley, proti povolávaniu mladých Američanov do Vietnamu. Známy bol aj obhajobou práv homosexuálov.

Študoval právo na Kolumbijskej univerzite v New Yorku, kde sa stretával s predstaviteľmi neskôr vzniknutej generácie beatnikov: Williamom S. Burroughsom, Jackom Kerouacom, Nealom Cassadym a ďalšími.

V roku 1985 sa stal profesorom anglického jazyka a literatúry na Brooklyn College. So svojimi básňami vystupoval aj v Brne, Prahe a Olomouci a v 60. rokoch navštívil tiež Bratislavu. Zomrel 5. apríla 1997 na následky rakoviny pečene.

Václav Havel ho považoval za svoj vzor.

Dielo 
Medzi jeho najznámejšie diela patrí: básnická zbierka Kvílenie (1956), ktorou odštartovala "literárna revolúcia" v San Franciscu, ďalej zbierky ako Kadiš a iné básne, Pád Ameriky, Dych mysle, Prázdne zrkadlo, Smrť a sláva a mnoho ďalších. Jeho diela stoja dodnes na piedestáli tvorby beatnikov.

Referencie

Iné projekty

Zdroj 
 Allen Ginsberg: Vylízanej mozek,(Birthbrain) básně z let 1965-90, vyd. VOKNO, česky,rok 1991, výber zo zbierok Collected poems a White shroud, poems, 

 
Spisovatelia USA
Básnici USA
Beat generation
LGBT osobnosti USA
Spisovatelia židovského pôvodu
Básnici židovského pôvodu
Osobnosti USA židovského pôvodu
Úmrtia na rakovinu pečene
Osobnosti z Newarku (New Jersey)